Kandavas stacija
Šis raksts ir par apdzīvotu vietu. Par dzelzceļa staciju skatīt rakstu Kandava (stacija). Kandavas stacija, agrāk arī Bebrupe, ir ciems Tukuma novada Kandavas pagastā. Izvietojies pagasta ziemeļaustrumos Bebrupes krastā pie dzelzceļa līnijas Ventspils—Tukums II un autoceļa A10 8 km no pagasta centra Kandavas un 92 km no Rīgas. Apdzīvotā vieta izveidojusies pie Kandavas dzelzceļa stacijas. Ciemā kādreiz bijis veikals. Patlaban pie stacijas atrodas vairāki uzņēmumi, tai skaitā kokapstrādes uzņēmums "Reniar".